Amital het die Sjoa oorleef en het in die Israelse Onafhanklikheidoorlog van 1948 geveg. Na die Sesdaagse Oorlog van 1967 het hy 'n jesjiwa (Torah-skool), die Yeshivat Har Etzion, wat op die Wesoewer by Betlehem geleë is, gestig. In 1988 het hy 'n politieke party begin, die linkse en religieus-sionistiese Meimad, waarvan hy die voorsitter was. Van 1995 tot 1996 was hy minister sonder portefeulje in 'n kabinet van eerste minister Shimon Peres. Dit is besonders dat hy ten spyte van sy ministerskap nie 'n lid van die Knesset was nie.